संगकारा ने जीत का श्रेय गेंदबाजों को दिया  
कोच्चि टस्कर्स को उसी के घरेलू मैदान पर हराने के बाद डेक्कन चार्जर्स के कप्तान कुमार संगकारा ने अपने गेंदबाजों को जीत का श्रेय दिया।
कोच्चि टस्कर्स को उसी के घरेलू मैदान पर हराने के बाद डेक्कन चार्जर्स के कप्तान कुमार संगकारा ने अपने गेंदबाजों को जीत का श्रेय दिया।  संगकारा ने कहा,  डेल स्टेन और ईशांत दोनों ने पहले छह ओवर में शानदार गेंदबाजी की। डेक्कन चार्जर्स ने कोच्चि को बुधवार को यहां खेले गए आईपीएल मैच में 55 रन से हरा दिया जिसमें जीत के नायक तेज गेंदबाज ईशांत शर्मा रहे जिन्होंने पांच विकेट लिए।  संगकारा ने कोच डेरेन लीमैन की तारीफ करते हुए कहा, लीमैन को क्रिकेट की जबर्दस्त समझ है। हमने जब बल्लेबाजी की तो लगा 130.140 अच्छा स्कोर होगा। बाद में लीमैन ने गेंदबाजों से सही लाइन और लैंग्थ पर ध्यान देने के लिए कहा और नतीजा सामने है। चार मैच हारने के बाद मिली जीत पर उन्होंने कहा, हमें लगातार अच्छा खेलते रहना होगा। वहीं कोच्चि के कप्तान महेला जयवर्धने ने कहा कि ईशांत ने उनसे मैच छीन लिया।  उन्होंने कहा, गेंदबाजों का प्रदर्शन सराहनीय रहा। हमें पता था कि उनके पास अच्छे गेंदबाज है और ईशांत ने तो जबर्दस्त गेंदबाजी की। पिच से गेंदबाजों को अपेक्षा से अधिक उछाल मिला।